

VLADA REPUBLIKE HRVATSKE

Zagreb, 21. prosinca 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |
| **Predmet:**  | Prijedlog odluke o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u 2026. godini za nabavu raketa SPIKE |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**P r i j e d l o g**

Na temelju članka 48. stavka 2. Zakona o proračunu („Narodne novine“, broj 144/21.), a u vezi s člankom 23. stavkom 3. Zakona o izvršavanju Državnog proračuna Republike Hrvatske za 2023. godinu („Narodne novine“, br. 145/22., 63/23. i 129/23.), Vlada Republike Hrvatske je na sjednici održanoj \_\_\_\_\_\_\_\_\_ donijela

**ODLUKU**

**o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u 2026. godini za nabavu raketa SPIKE**

**I.**

 Daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske u 2026. godini za nabavu raketa SPIKE u iznosu od 8.524.350,00 eura.

**II.**

 Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

 mr. sc. Andrej Plenković

**Obrazloženje**

**U točki I.** daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske za nabavu raketa SPIKE u iznosu od 8.524.350,00 eura.

Ministarstvo obrane provelo je postupak javne nabave za nabavu raketa SPIKE. Odabrana je ponuda ponuditelja EUROSpike Gmbh iz Savezne Republike Njemačke te je napravljen prijedlog ugovora s odabranim ponuditeljem. Rakete SPIKE zadovoljavaju zahtjeve suvremenog ratovanja te osiguravaju dostizanje prihvaćenih NATO ciljeva sposobnosti namijenjenih za opremanje borbenih platformi BOV Patria CRO raketama velikog dometa.

Sukladno odabranoj ponudi i prijedlogu ugovora s ponuditeljem EUROSpike Gmbh, ukupne obveze Ministarstva obrane iznose 11.216.250,00 eura, od čega u 2023. godini 2.691.900,00 eura i u 2026. godini 8.524.350,00 eura.

Potrebna sredstva za 2023. godinu osigurana su u Državnom proračunu Republike Hrvatske za 2023. i projekcijama za 2024. i 2025. godinu na razdjelu i glavi Ministarstva obrane, u programu 2504 Opremanje, modernizacija i izgradnja, aktivnosti A545049 Opskrba materijalnim sredstvima, na računu 32 Materijalni rashodi. Potrebna sredstva za 2026. godinu planirana su u Prijedlogu državnog proračuna Republike Hrvatske za 2024. i projekcija za 2025. i 2026. godinu koji je Vlada Republike Hrvatske podnijela Hrvatskom saboru, na razdjelu i glavi Ministarstva obrane, u programu 2504 Opremanje, modernizacija i izgradnja, aktivnosti A545049 Opskrba materijalnim sredstvima, na računu 32 Materijalni rashodi.

**U točki II.** određuje se datum stupanja na snagu ove Odluke.